<classify> Masembe, ambaye ni raia wa Uganda atakuwa jicho la Shirikisho la Soka Barani Afrika CAF wakati waamuzi raia ya Rwanda, Louis Hakizimana mwamuzi wa kati, Honore Simba mwamuzi msaidizi, Jean Bosco Niyitegeka mwamuzi msaidizi, Abdoul Karim Twagiramukiza mwamuzi wa akiba, watakapokuwa wakichezesha pambano hilo.Mchezo huo ambao utaanza saa 10:30 jioni kwa saa za Afrika Mashariki umepewa mkongwe huyo ambaye anazijua vema sheria 17 za soka kutokana na umuhimu wa mchezo wenyewe.Masembe, ambaye amewahi kuwa mwamuzi bora kwenye miaka ya 90 baada ya kuchezesha fainali tatu za katika Kombe la Mataifa ya Afrika alipoteza beji ya FIFA 1998 baada ya kuteuliwa kuchezesha fainali za dunia za Ufaransa kutokana na kutuhumiwa kuboronga akichezesha mechi za awali.Pia mwaka 2008 akiwa Mkurugenzi wa Chama cha Soka Uganda FUFA kuhusishwa na kashfa ya kuwatafutia viza Waganda kwenda Uingereza kwenye mambo ya kimichezo kozi za soka pia alitangaza kwenye radio kwamba, Uganda ilifikia awamu ya pili ya hatua ya awali ya Kombe la Dunia jambo ambalo ilikuwa si kweli.Masembe mwaka 2011 aliteuliwa kama Kamishna wa mechi kwa ajili ya mashindano ya awali kwa Kombe la Mataifa Afrika.  <topic>: MICHEZO 